**בס"ד**

**חוברת למחנכים ולרכזי מדצי"ם**

חנוכה

בסימן ערכים וסולידריות

**הופק על ידי**

**ליאור שלם- בת שירות לאומי**


**מרכז הדרכה מחוז מרכז**

**מינהל חברה ונוער**

**קפלן 42 פ"ת**

**טל. 03-9180806/15**

**לשימוש פנימי בלבד**



תוכן עניינים

פעולה 2-"אור בכיס-לב"---------------------------------------------------עמוד 3

פעולה 3-"סולידריות בחנוכה"---------------------------------------------עמוד 6

פעולה -הכנת קולאג'-----------------------------------------------------עמוד 8

**"אור בכיס-לב"**

**ליאור שלם, מיכל שלהבת רדי,**

**מטרה :**להבין את חשיבות האכפתיות והסולידריות כלפי החברה.

**קהל יעד:** חט"ב חט"ע.

**משך הפעולה:** 45 דק'.

**עזרים:** דפים בצורות לב (מצורף בסוף).

**מהלך הפעולה:**

**שלב א- משחק פתיחה: "אכפת לי?"**

החניכים יעמדו בשורה והמדריך יקריא את ההיגדים הבאים :

1. אכפת לי לעזור לילד שקשה לו בלימודים.
2. אכפת לי לעזור לאימא ואבא.
3. אכפת לי לעזור לאדם זקן לחצות את הכביש.
4. אכפת לי להצליח בלימודים
5. אכפת לי שחבר שלי יצליח בלימודים
6. אכפת לי מבני המיעוטים בארץ.
7. חשוב לי להתנדב.
8. אני חושב על אחרים באותה מידה שאני חושב על עצמי.
9. אכפת לי להצביע בבחירות
10. אכפת לי לשמח אנשים חולים.

כל פעם שחניך מסכים עם ההיגד שהמדריך מקריא , הוא מתקדם צעד.

**שלב ב- " אור בכיס-לב":**

על המדריך לגזור לבבות לפי כמות החניכים בקבוצה , ולכתוב על כל לב שם של חניך. לאחר מכן המדריך יחלק לכל חניך בקבוצה דף בצורת לב (הלבבות מצורפים בסוף הפעולה) עם שם של חניך אחר בקבוצה.

על החניך לכתוב על הלב את האור שהוא רואה באותו חניך שכתוב על הלב שקיבל, או לכתוב משהו טוב בו .

לאחר שהחניכים מסיימים לכתוב את נקודת האור של מי שהם קיבלו, מתחיל סבב שבו בוחרים חניך שיתחיל והוא מספר לחניך שקיבל על הפתק, מה הוא חושב עליו ומה נקודת האור שבו ולאחר מכן, אותו חניך שעליו הראשון דיבר, מקריא את הלב שלו לחניך שהוא קיבל וכך הסבב ממשיך.

**שלב ג- קטע קריאה:**

המדריך יקריא את הקטע הבא של הרב קוק:

"צריך שכל איש ידע ויבין  
שבתוך תוכו דולק נר,  
ואין נרו שלו כנר חברו  
ואין איש שאין לו נר.  
  
וצריך שכל איש ידע ויבין  
שעליו לעמול ולגלות  
את אור הנר ברבים  
להדליקו לאבוקה גדולה  
ולהאיר לעולם כולו!"

**שלב ד- סיכום:**

חנוכה זה הוא חג האורות ובקטע, הרב קוק מסביר שלכל אדם יש את האור שבו ואם כולנו נתאחד, יהיה לנו אור גדול יותר.

כלומר, שאנו מאוחדים, אנו מסוגלים להרבה יותר ממה שאנחנו חושבים.

ברגע שאנו מגלים רגש של אכפתיות וסולידריות כלפי האחר, אנו בעצם מראים על אחידות בעם שלנו, כלומר האחר הוא כמוני ושאנחנו מראים על אחידות ואחדות אנו יוצרים אור גדול בחברה שלנו.

**נספח- לבבות : (יש להדפיס לב אחד לכל חניך)**

**"סולידריות בחנוכה"**

**מטרה :** להבין את הסולידריות והאחדות היהודית שבאה לידי ביטוי בחג החנוכה.

**קהל יעד:** חט"ב חט"ע.

**משך הפעולה:** 30 דק.

**מהלך הפעולה:**

**שלב א-פתיחה- משחק הכיסאות**:

עושים מעגל של כיסאות כאשר הם צמודים אחד לשני וכל חניך עומד על כיסא.

כל פעם המדריך יוציא כיסא , והחניכים יעברו מכיסא לכיסא ויצטופפו עד שלבסוף יישאר כיסא אחד.

המטרה של החניכים: לא ליפול מהכיסא.

**שאלה לדיון**:

מה עזר לנו להצליח במשימה?

מה הקשה עלינו?

איפה אנו פוגשים מצבים דומים בחיי היומיום שלנו?

**שלב ג-קטע קריאה- חנוכה באושוויץ:**

"בדרך לעבודה עברנו ליד שדה תפוחי אדמה. גנבנו כמה מהם והסתרנו מתחת לבגדים. תפוחי האדמה היו תוספת חשובה לאוכל..

אבל – בנר ראשון של חנוכה הופנתה כל תשומת הלב ממזון גופני למזון רוחני. הצורך להדליק נרות גבר על הרעב. לכן שמנו בצד ארבעה תפוחי אדמה. חתכנו אותם לחצי וניקינו אותם כדי שישמשו חנוכייה. הפתילים נלקחו מחוטים של בגדינו הקרועים והשמן נגנב מסדנת המכונות. אנחנו, נערות צעירות באושוויץ, חגגנו את ניצחון מתתיהו והחשמונאים ואת נס חנוכה"

**שלב ד- סיכום:**

**איזו דילמה עמדה בפני הנערות בסיפור?**

**איזה ערכים באים לידי ביטוי בסיפור זה?**

**לאיזה מהערכים אתה מתחבר ולמה?**

**האם התנסית בסיטואציה בה הרגשת צורך לבטא באופן גלוי את החיבור שלך ליהדות ולמדינת ישראל?**

**למנחה:**

**יסכם את סיפורי החניכים וימשיג את המושג סולידריות וערבות הדדית העולה מן הסיפור.**

בחג החנוכה אנו רואים את עניין האחדות והסולידריות היהודית בעם ישראל. כמעט כל הבתים מדליקים חנוכייה כדי לפרסם את נס חנוכה, כדי להראות שאנו יהודים גאים.

בתקופת השואה, המון יהודים בחרו באפשרות של קיום החגים והמסורת היהודית גם במצבים שהיוו סכנה גדולה לחייהם. כמו בסיפור שהם העדיפו לקחת את תפוחי האדמה ולהכין מהם נרות לחנוכייה, במקום לאכול את תפוחי האדמה ולהישאר בחיים. הם היו מודעים לסיכון הגדול לחייהם, שאם נאצי היה רואה אותם- הם לא היו נשארים בחיים.

הם עשו את זה בכל זאת כדי לשמור על המסורת, האחדות, והסולידריות היהודית.

**הכנת קולאג' של חנוכיית הערכים – כל נר מייצג ערך**

תלמידי הכתה מתחלקים לקבוצות.

כל קבוצה תקבל נר אחד גדול הגזור מבריסטול (כל הנרות צריכים להיות בגודל זהה).

על הקבוצה להכין בתוך הנר קולאג' של אחד מהערכים (כל קבוצה ערך שונה).

קולאג' = הדבקה של תמונות, כתיבת מילים או טקסטים הרלוונטיים לערך שבחרו. התוצר המצופה – חנוכייה גדולה ובה כל הנרות והשמש.

ניתן לעשות תערוכת "חנוכיות ערכים" שיכינו במס' כתות...

**אופציה א' – ערכים הנגזרים מתוך סיפור חנוכה**

1. התייוונות וחיקוי (תרבות של בדלנות מול השתלבות ועד התייוונות)
2. ניצחון (ניצחון הרוח והאמונה, ניצחון הדרך, ניצחון במלחמה)
3. רוב ומיעוט (השפעת יחסי הכוחות על החלטות ומעשים)
4. אור (תקווה, אור כמגרש את החושך)
5. גבורה (גבורת הרוח וגבורה פיזית, מופת והקרבה)
6. נס (הצלחה בניגוד לסיכויים)
7. אמונה (אמונה ביכולת אישית, אמונה בסביבה, אמונה בדרך, אמונה בכוח עליון)
8. חרות וחופש (סיפור חנה ובניה)

השמש – מנהיגות

**אופציה ב' – סוגיות המעסיקות את החברה הישראלית**

1. צדק חברתי, פער בין עשירים לעניים
2. בעיית המים
3. תאונות דרכים
4. תושבי הדרום תחת איום הטילים
5. יחסי דתיים - חילוניים
6. יחסי יהודים - ערבים ישראליים
7. אלימות
8. צבא ובטחון

השמש – מנהיגות

**אופציה ג' – חנוכיית האור**



1. אור (להאיר את האפלה, "באנו חושך לגרש בידנו אור ואש")
2. אור גנוז (אור המעשים הטובים, ההתנדבות, החסד והצדקה)
3. אור החרות ("אור לנו דרור לנו...")
4. אור בקצה המנהרה (תקווה)
5. נרו יאיר (ביטוי של כבוד לאדם חי המשמש להשראה)
6. הולך לאורו
7. נאור (חכם)
8. מאיר עינים (מסביר ומבהיר: "עשה לו אור בעינים")

השמש = נר לאחד נר למאה. ‏נר אחד מאיר לא רק למי שהדליק אותוֹ אלא גם לאחרים; דבר המביא תועלת והנאה לאדם אחד יכול להביא תועלת לרבים בלא שייגרע ממנו דבר.

**אופציה ד' – עוד**

1. עוסק באור שהשאירו לנו דמויות מופת שבזכותם אנו חיים היום במדינת ישראל. מורשתם מהווה אש פנימית המשמרת את הקיום שלנו היום.
2. מאיר את מושג הגבורה: גבורת היחיד, גבורת הרבים, גבורה פיזית וגבורת הרוח של הנותנים ממרצם למען החברה.
3. עוסק בתקווה, בחזון, ברצון לממש דברים חשובים שטרם הצלחנו לעשותם . היכולת לחלום על מדינת ישראל והחברה הישראלית העתידית.
4. עוסק במחויבות של כל אחד ואחד מאיתנו לראות את צרכי האחר ולנסות לסייע (סולידריות ומעורבות חברתית).
5. הנר מסמן את המתח שבין הזהות היהודית לזהות האוניברסלית - המתח שבין "יבוא" וצריכה של התרבות האוניברסלית לבין השמירה על ערכי החברה היהודית ישראלית (בחנוכה = התיוונות).
6. עוסק בערכי המשפחה. "והגדת לבנך". היבטים משפחתיים וחינוך באמצעים עקיפים..
7. עוסק בהתמודדות החברה הישראלית עם נושאים אקטואליים שעל סדר היום הציבורי (בעיית המים וכד')
8. עוסק במחויבות לשמור על העם והמולדת למען הדורות הבאים. להדליק את "אש התמיד" (גיוס לצה"ל או לשרות לאומי).

השמש – האור הגדול. מכיל את עקרון התגברות האור "מן המעט אל המרובה", "באנו חושך לגרש" – היכולת לראות את הטוב שסביבנו ולשאוף להגדיל אותו ככל האפשר.